# TELEPÜLÉSI ÖNKORMÁNYZATOK ORSZÁGOS SZÖVETSÉGE

HUNGARIAN NATIONAL ASSOCIATION OF LOCAL AUTHORITIES

# 1071 Budapest, Damjanich utca 44. III/1., 1406 Budapest 76., Pf. 50.

**Google Maps**: TÖOSZ

# Titkárság:

# E-mail: [toosz@toosz.hu](mailto:toosz@toosz.hu)

**Telefon:** +36 1 322 7407, +36 1 322 6673

**Honlap**: [www.toosz.hu](http://www.toosz.hu) **Forró-Drót szolgálat:** +36 1 321 2496 **Jogi ügyek** +36 1 321 2497

**Szám: 2-8/2020.**

Budapest, 2020. március

#### Beszámoló a TÖOSZ és szervei elmúlt évi tevékenységéről

**2019. május 29-től 2020. március 10-ig**

**(Előterjesztés a Küldöttgyűlés 2020. március 31-ei ülésére)**

**II/A. napirend**

**Tisztelt Küldöttgyűlés!**

A TÖOSZ legfőbb ügydöntő szerve, a Küldöttgyűlés az Alapszabály 16. j) pontja értelmében dönt a Szövetség szerveinek tevékenységéről szóló jelentés tárgyában. A jelen beszámoló magában foglalja az Elnökség, a Felügyelő Bizottság, a tanácsnokok, a megyei tagozatok és a főtitkár tevékenységének ismertetését is és **a beszámolót az Elnökség a** **2020. március 10-ei kibővített ülésén fogadta el.**

1. **A TÖOSZ vezető testületeinek tevékenysége**

Az előző Küldöttgyűlés óta eltelt beszámolási időszakban **összesen 2 elnökségi ülésre került sor**. Az elnökségi üléseken rendszeresen képviseltette magát a Felügyelő Bizottság (FEB) elnöke, illetve esetenként a FEB tagjai is. A szélesebb körű tájékoztatás és a sokoldalú véleményformálás érdekében kibővített elnökségi ülésekre került sor, így az elnökségi üléseken a megyei tagozatvezetők és a tanácsnokok is részt vettek.Az elnökségi ülések határozatképesek voltak, a kibővített elnökségi üléseken a **megjelenési arány** **69 %** volt. Az Elnökség üléseit **Budapesten** tartotta.

**Az Elnökség az Alapszabályban, illetve az Ügyrendben megfogalmazott feladatait ellátta és hatáskörét folyamatosan gyakorolta.** A TÖOSZ elnöke **valamennyi elnökségi ülésen** szóbeli tájékoztatást adott az elmúlt időszak önkormányzatokat, valamint a Szövetséget érintő kérdéseiről.

Az egyes elnökségi üléseken tárgyalt legfontosabb témákról adunk rövid tájékoztatást.

1. A küldöttgyűlést követő első elnökségi ülésre **2019. szeptember 17-én** került sor. Az első napirend keretében **Lengyeltóti Zsolt** a Plast Elektro Kft. ügyvezetője adott rövid tájékoztatást szolgáltatásaikról a korszerű világítás rendszerekről. Ezt követően **dr. Csordás-László Enikő** a Logbord 2010 Kft. képviseletében beszélt egy általuk fejlesztett települési applikációról, amely segítségével az önkormányzatok naprakész információkat jelentethetnek meg a településen elérhető szolgáltatásokról, turisztikai látványosságokról, lakosokat érintő programokról, hírekről. Ezt követően került sor a Köllner Ferenc Emlékdíj odaítélésére. Az idei évben is nagyon sok jelölés érkezett a díjra, az Elnökség tagjai nehéz helyzetben döntöttek a díjazott személyéről. A Települési Önkormányzatok Országos Szövetsége Elnöksége a 2019. évi felhívására beérkezett javaslatok alapján, **2019. évben Köllner Ferenc Emlékdíjat adományozott Tóth József Polgár város polgármestere részére az önkormányzatok érdekében végzett kiemelkedő, elismerésre méltó tevékenysége elismeréseként**.

Ezt követően került sor a **2019-2020. évi küldöttválasztó megyei tagozati ülések előkészítésére**. Az Elnökség meghatározta azokat a feladatokat, amelyeket végre kell hajtani annak érdekében, hogy valamennyi megyében sikeresen megtörténjen a tisztújítás.

Az ülés zárásaként az **Alapellátási orvosi ügyelet helyzete kapcsán** a TÖOSZ által készített szakmai anyagot tárgyalták a résztvevők. A szakmai kiáltvány az ügyelet finanszírozási létének előmozdítását, az eszközös revíziójának támogatási emelését célozta. Az Elnökség egyhangúlag felhatalmazta a TÖOSZ Elnökét a kiáltvány aláírására.

1. A **2019. november 12-én tartott Elnökségi ülésen** első napirendként Kovács Károly a Magyar Víz- és Szennyvíztechnikai Szövetség, valamint Csapó Sándor és Mátyus Zoltán a Magyar Víziközmű Szövetség képviseletében adott tájékoztatást a vízhálózat jelenlegi helyzetéről **A települési vízgazdálkodás, víz- és csatornaszolgáltatás helyzetéről.** Az elhangzottakat figyelembe véve **Schmidt Jenő** elnök javaslata az volt, hogy a TÖOSZ, a MASZESZ és a MAVÍZ közös levélben forduljon az Innovációs és Technológiai Minisztérium vezetéséhez egy személyes találkozó keretében történő egyeztetéshez. Ezt követően **Mészáros-Taller Marietta** az alsómocsoládi Mocsolád-Civilház Nonprofit Kft. ügyvezetője mutatta be a KLIKKENTER magyar weboldalszerkesztő rendszert, amely nagyban megkönnyíti honlap létrehozását, szerkesztését, működtetését. A rendszer nem bonyolult, nagyon könnyű kezelni, gyors, nem igényel egy-egy feltöltés hosszú órákat, mindenki el tudja sajátítani kezelését. Következő napirend keretében a **tisztújító megyei tagozati ülések, valamint a küldöttgyűlés** előkészítő feladatainak konkrét meghatározására került sor.

Schmidt Jenő elnök tájékoztatta a jelenlévőket, hogy felmerült Gyopáros Alpár Modern Települések Fejlesztéséért felelős kormánybiztos részéről, hogy **a Modern Városok Programja** és a **Magyar Falu Program mellett szükséges az 5.000 fő feletti lakosságszámú települések számára is egy ún. Magyar Kisvárosok Programot kidolgozni,** amely kapcsán Kormánybiztos Úr jelezte, hogy partnerként számít a TÖOSZ tevékenységére. Fentiekre tekintettel a TÖOSZ részt vesz az előkészítő munkában és a jövő év elején tervezzük létrehozni a **Kisvárosi Munkacsoportot**, amelynek munkájába lehetőség szerint szeretnénk minél több önkormányzatot, polgármestert, szakembert bevonni. Mivel a TÖOSZ elkötelezett a települések (községek és városok) működőképességének megtartásáért és fejlesztéséért, a közszolgáltatások stabil és jó színvonalú biztosításáért, ezért az ún. Magyar Kisvárosok Programjának kidolgozásában is aktív szerepe kíván vállalni és javaslatcsomag kidolgozásával és átadásával a Kormány ezirányi programjának kialakítását segíteni.

A szélesebb közvélemény számára is fontos döntésekről, állásfoglalásokról a társszövetségeket, a kormányzati szerveket és a sajtót rendszeresen tájékoztattuk. A TÖOSZ-tag önkormányzatok tájékoztatása egyrészt az **ÖNkormányzat** folyóirat hasábjain, másrészt az **eHírlevél** útján, valamint a **honlap**unkon ([www.toosz.hu](http://www.toosz.hu)), a TÖOSZ nyilvános **Facebook oldal**án és a TÖOSZ **Facebook** zárt **csoport**on keresztül történt.

A kibővített elnökségi ülések általánossá válásával az Elnökség továbbra is jelentős koordinatív szerepet töltött be a megyei tagozatok, az ágazati témák és a különféle térségi, valamint önkormányzati típus szerinti eltérő érdekek egyeztetésében. A beszámolási, jelentős változásokkal terhelt időszakban is **sikerült megőriznie Szövetségünknek a szolidaritáson és a szakszerűségen alapuló integratív jellegét**.

1. **Szervezeti és működési kérdések**

A települési önkormányzatok több mint fele, összesen 1613 település tagja Szövetségünknek. Az elmúlt évi Küldöttgyűléshez képest 12 önkormányzattal nőtt a tagok száma. Az elmúlt beszámolási időszakban a kilépő települési önkormányzatok száma: 16, és a belépő települési önkormányzatok száma: 28. (A TÖOSZ-hoz tartozó települések és lakosság számát és arányát megyénkénti bontásban a 2020. március 1-jei állapotnak megfelelően a Melléklet tartalmazza.)

**Titkárság**

A TÖOSZ Titkárság egyre jelentősebb mértékben lát el szolgáltatási feladatokat a TÖOSZ-tagok számára, illetve jelentős a nemzetközi projektekben való részvétel is.

A Titkárságnak is otthont adó **Önkormányzati Információs és Koordinációs Központ**bantartotta elnökségi üléseit a Szövetség**,** valamint sor került számos egyeztetésre, szakmai rendezvényre, tréningre is. Természetesen továbbra is valamennyi TÖOSZ-tag önkormányzat számára nyitva áll szakmai találkozók, műhelybeszélgetések valamint tréningek helyszíneként Budapesten. Ezen felül még az Önkormányzati Koordinációs és Információs Központban lévő **Önkormányzati Szakkönyvtár**ban rendelkezésre áll számos hazai és nemzetközi önkormányzati szakmai kiadvány is.

Az elmúlt időszakban jelentősen megnőtt a gazdálkodó szervezetek érdeklődése Szövetségünk közvetítő szerepe iránt, amelynek révén szolgáltatásaikról szóló anyagokat eljuttatjuk az önkormányzati vezetők részére.

A Titkárság 2018. év eleji 7 fős létszáma (főtitkár, főtitkár-helyettes elnökségi titkár, pénzügyi titkár, kommunikációs titkár, 2 nemzetközi titkár) 2018 szeptemberében Krausz Veronika nemzetközi titkár munkahelyváltása miatt 6 főre csökkent, munkaköre jelenleg is betöltetlen. Ez a 2019. évben is jelentős többletmunkaterhet rótt a Titkárság dolgozóira. Ezért legkésőbb sikeres pályázati projektek esetén mindenképpen indokolttá válik majd a jelenleg üres álláshely betöltése.

1. **Szakmai egyeztetések, konferenciák, nyilvánosság**

A beszámolási időszakban a TÖOSZ szakmai partnerségével, közreműködésével és támogatásával jelentős számú konferenciára, szakmai egyeztetésre és fórumra került sor. A TÖOSZ szakmai támogatásával megvalósult egyes országos rendezvényekről folyamatosan adtunk számot.

**Önkormányzatok Nemzeti Együttműködési Tanácsa**

Az **Önkormányzatok Nemzeti Együttműködési Tanácsa (ÖNET)** a beszámolási időszakban **2019. július 11-én és szeptember 10-én** ülésezett a Belügyminisztériumban. A TÖOSZ részéről **Schmidt Jenő** elnök és **Kerekes Miklós** társelnök vett részt az egyeztetéseken.

Az **ÖNET társelnöke 2019. évben Szabó Gellért**, a Magyar Faluszövetség elnöke, **2020-ban Pajna Zoltán**, a Megyei Önkormányzatok Országos Szövetségének elnöke, a Hajdú-Bihar Megyei Közgyűlés elnöke. (A társelnöki tisztséget éves rotációban az ÖNET Önkormányzati Oldalát alkotó országos önkormányzati érdekszövetségek elnökei látják el.)

**Országos Közszolgálati Érdekegyeztető Tanács**

A kormányzati, szakszervezeti és önkormányzati oldalakból (szervezetekből) álló **Országos Közszolgálati Érdekegyeztető Tanács** **(OKÉT)** a beszámolási időszakban **2019. március 22-én** és **2019. június 12-én** ülésezett, ahol **Szövetségünket Schmidt Jenő**, a TÖOSZ elnöke, vagy **dr. Gyergyák Ferenc**, a TÖOSZ főtitkára képviselte, egyben ellátva az Önkormányzati Oldal ügyvivői feladatait is.

A 2019. március 22-ei ülésen a kormányzati igazgatásról szóló 2018. évi CXXV. törvénnyel összefüggő aktuális kérdések kerültek megtárgyalásra.

A 2019. június 2-ei ülés napirendjei az alábbi témák voltak:

1. Konzultáció és egyeztetés a 2019. évi közszolgálati bérügyekről
2. Kormányzati tájékoztató a közszolgálat egyes ágazataiban megvalósuló 2019. évi bérfejlesztésekről.
3. Az egykulcsos személyi jövedelemadó miatt bevezetett közszolgálati bérkompenzáció 2018. évi tapasztalatai.
4. A 2019. évi minimálbér és garantált bérminimumhoz szükséges forrás biztosítása és a finanszírozás feltételei, szabályai a központi költségvetési intézményekben és az önkormányzatoknál.
5. Tájékoztatás és konzultáció a 2020. évi költségvetési törvényjavaslatról
6. Konzultáció a diplomás bérminimum bevezetésének lehetőségéről a közszolgálat bérrendszereibe.
7. A Belügyminisztérium, valamint a Honvédelmi Minisztérium beszámolója az új jogállási törvények eredményeiről.

**Közszolgálati Érdekegyeztető Fórum**

A kormányzati, szakszervezeti és önkormányzati oldalakból (szervezetekből) álló **Közszolgálati Érdekegyeztető Fórum (KÉF) 2019. március 22-én** és **2019. december 3-án** ülésezett, ahol Szövetségünket **dr. Gyergyák Ferenc**, a TÖOSZ főtitkára vagy **dr. Steiner Erika**, a TÖOSZ főtitkár-helyettese képviselte, egyben ellátva az Önkormányzati Oldal ügyvivői feladatait is.

A 2019. március 22-ei ülésen a kormányzati igazgatásról szóló 2018. évi CXXV. törvénnyel összefüggő aktuális kérdések, a 2019. december 3-ai ülésen a kormányzati igazgatásról szóló 2018. évi CXXV. törvény, valamint egyes törvényeknek a kormányzati igazgatásról szóló 2018. évi CXXV. törvénnyel kapcsolatos módosításáról szóló törvényjavaslat, valamint a különleges jogállású szervekről és az általuk foglalkoztatottak jogállásáról szóló törvényjavaslat került megtárgyalásra.

**Közalkalmazottak Országos Munkaügyi Tanácsa**

A kormányzati, az önkormányzati munkaadói és a munkavállalói oldalakból (szervezetekből) álló **Közalkalmazottak Országos Munkaügyi Tanácsa (KOMT)** **2019. március 25-én** és **2019. december 2-án, a KOMT Munkabizottsága 2019. október 21-én** és **2019. november 15-én** ülésezett, ahol Szövetségünket **dr. Gyergyák Ferenc**, a TÖOSZ főtitkára képviselte, egyben ellátva az Önkormányzati Oldal ügyvivői feladatait is. A KOMT konzultációt folytatott a közalkalmazottak jogállásáról szóló 1992. évi XXXIII. törvény hatálya alá tartozó munkáltatóknál működő szakszervezetek területi, ágazati, illetve országos reprezentativitásának megállapításával összefüggő feladatokról és a 2019. március 25-ei ülésen megállapodtak a reprezentativitás mérés ütemtervéről. A KOMT a 2019. december 2-ai ülésén az oldalak egybehangzóan elfogadták a reprezentativitás mérésének fenntartását.

**Egészségügyi Fenntartói Tanács**

Az Emberi Erőforrások Minisztériuma Egészségügyért Felelős Államtitkársága 2019. októberben létrehozta az Egészségügyi Fenntartói Tanácsot, amelyben a fenntartói érdekeket és álláspontot a Szövetségünk által delegált szakértő, dr. Vadász Mária orvos-menedzser képviseli. A Tanács a beszámolási időszakban 4 alkalommal ülésezett. A Tanács üléseinek kiemelt témája volt az alapellátási ügyelet fenntartásának helyzete. Az államtitkárság kérésére a TÖOSZ tagok körében felmérést végeztünk az alapellátási ügyelet helyzetére vonatkozóan, amely elősegítheti majd a finanszírozás kedvező változtatását, a vonatkozó jogszabályok módosításának előkészítését. A kérdőívekre tagjaink köréből több mint 400 válasz érkezett vissza. Szakértőnk azok feldolgozását megkezdte, annak eredményéről szóló rövid összefoglaló a Szövetség kezdeményezései között szerepel. Részletesebb és bővebb anyag is készül majd a kutatás eredményéről.

**V. Önkormányzatiság napjainkban konferencia**

**2019. szeptember 24-én** a Nemzeti Közszolgálati Egyetemen került megrendezésre az **V. Önkormányzatiság napjainkban konferencia**, és konferencia fő témáját a kistelepülések adták. Szövetségünket dr. Gyergyák Ferenc, a TÖOSZ főtitkára képviselte, aki a községi önkormányzati igazgatásra vonatkozó lehetőségekről tartott előadásában beszámolt a Települési Önkormányzatok Országos Szövetsége Modern Falvak Munkacsoport tevékenységéről, érintve az agglomerációs, az idegenforgalmi szerepkörű, a tanyás és a hátrányos helyzetű települések jelenét.

A konferencián került sor a TÖOSZ és a Homo Oecologicus Alapítvány közös kiadásában 2019. évben megjelent **Kényszerpályák és lehetőségek: A községi igazgatás és feladatellátás dimenziói a 2010-es években** című tanulmánykötet könyvbemutatójára is.

**Országos Jegyző- és Közigazgatási Konferencia**

**2019. szeptember 25-26.** között Siófokon került megrendezésre a XXVII. Országos Jegyző és Közigazgatási Konferencia. A rendezvényen Szövetségünket **Schmidt Jenő**, a TÖOSZ elnöke és dr. Gyergyák Ferenc, a TÖOSZ főtitkára képviselte.

**Költségvetési és adókonferencia**

A Magyar Államkincstár szervezésében **2019. november 12-14**. között Egerben került megrendezésre a Költségvetési és adókonferencia. A rendezvényen Szövetségünket **dr. Gyergyák Ferenc**, a TÖOSZ főtitkára képviselte.

**Víziközmű kedvezményezetti találkozó**

Az Innovációs és Technológiai Minisztérium szervezésében **2019. november 19-én** került megrendezésre a Víziközmű kedvezményezetti találkozóra. A rendezvényen Szövetségünket **dr. Gyergyák Ferenc**, a TÖOSZ főtitkára képviselte.

**Önkormányzati szimpóziumok**

Az OrienPress Hírügynökség szervezésében került sor **Önkormányzati szimpóziumok** megtartására, ahol a Szövetségünk mellett meghívott előadók voltak az Agrárminisztérium helyettes államtitkára, a Jegyzők Országos Szövetsége elnöke és települési önkormányzatok képviselői. A **2019. december 5-ei** szimpóziumon Szövetségünktől **dr. Gyergyák Ferenc**, a TÖOSZ főtitkára, tagönkormányzatainktól **Lendvai Ivánné**, Kunsziget polgármestere, **Bíróné Dienes Csilla**, Szamossályi polgármestere és **Molnár Etele**, Szarvas alpolgármestere, a **2020. február 25-ei** szimpóziumon **Pergő Margit**, a TÖOSZ társelnöke, Berhida polgármestere vett részt.

**TÖOSZ Kisvárosi Munkacsoport**

Az Elnökség döntésének megfelelően **2020. január 21-én,** Budapesten a Benczúr Hotelben tartotta alakuló ülését a **Kisvárosi Munkacsoport.** A munkacsoport vezetésével és a végleges szakmai anyag elkészítésével **dr. Áldozó Tamás Pápa város polgármesterét, a TÖOSZ társelnökét** bízta meg az Elnökség. Az alakuló ülésen megjelent közel 70 polgármester, szakember az általuk kiválasztott témakör szerint megalakította az almunkacsoportokat, megválasztották vezetőiket.

Az egyes almunkacsoportok az alábbi témakörökben dolgozzák ki szakmai anyagaikat:

* lakhatás, közlekedés
* megélhetés, versenyképesség
* infrastruktúra, településkép
* szociális ügyek, egészségügy
* oktatás, sport
* közigazgatás, kultúra
* helyi adottságok, okos város
* városok szerepe hazánkban

Az egyes almunkacsoportok **2020. március 27-ig kidolgozták** a témák szerinti szakmai anyagokat, amelyek egységes szerkezetbe foglalásának és a Kormány részére való átadásának határideje **2020. április 15.**

**Legjobb Önkormányzati Gyakorlatok Program**

A Legjobb Önkormányzati Gyakorlatok Programot a Települési Önkormányzatok Országos Szövetsége (TÖOSZ) az Európa Tanács Helyi és Regionális Demokrácia Szakértői Központja együttműködésével hirdeti meg 2008-tól folyamatosan.

A **2019. évi Legjobb Önkormányzati Gyakorlatok Program** pályázata 4 témában került meghirdetésre:

* **Idősügyi jó gyakorlatok**
* **Állampolgári részvétel**
* **Közbiztonsági jó gyakorlatok – az önkormányzat és a polgárőrség együttműködésével**
* **Roma és nem roma önkormányzatok együttműködése**

Pályázatunkra honlapunkon, eHírlevelünkön, valamint a Szövetség ÖNkormányzat című folyóiratában keresztül hívtuk fel az önkormányzatok figyelmét. A kiírt pályázatra összesen **27 pályázat** érkezett be, ebből:

* **Idősügyi jó gyakorlatok** témában: 13 pályázat érkezett (Abasár, Alsómocsolád, Borsodszentgyörgy, Budapest IX. kerület, Budapest XIII. kerület, Eger, Hernád, Lengyeltóti, Nyíregyháza, Répceszemere, Szamossályi, Szarvas, Szeged)
* **Állampolgári részvétel** témában 5 pályázat érkezett (Alsómocsolád, Budapest XIII. Kerület, Nyíregyháza, Pilisborosjenő, Szolnok)
* **Közbiztonsági jó gyakorlatok – az önkormányzat és a polgárőrség együttműködésével** témában 5 pályázat érkezett (Alsómocsolád, Budapest XIII. Kerület, Kunsziget, Polgár, Szarvas)
* **Roma és nem roma önkormányzatok együttműködése** témában 4 pályázat érkezett (Hódmezővásárhely, Ozora, Szarvas, Tetétlen)

**2019. június 28-án Gödöllőn** került sor a program **záró konferenciájára.** A 12 döntőbe került önkormányzat prezentációja mellett **Schmidt Jenő**,aTelepülési Önkormányzatok Országos Szövetségének (TÖOSZ) elnöke, valamint **Gémesi György**,a Magyar Önkormányzatok Szövetségének elnöke köszöntötte a megjelent vendégeket, résztvevőket.

A résztvevők részére **dr. Dukai Miklós**,a Belügyminisztérium önkormányzati helyettes államtitkára, **Langerné Victor Katalin**,a Belügyminisztérium társadalmi felzárkóztatásért felelős helyettes államtitkára, **dr. Simon Attila István,** az Emberi Erőforrások Minisztériuma szociális ügyekért felelős helyettes államtitkára, **Csaplár Zoltán,** az Országos Polgárőr Szövetség önkormányzati elnökhelyettese tartott szakmai előadást. A konferencia levezető elnöke **dr. Gyergyák Ferenc**, a TÖOSZ főtitkára volt.

**Az Irányító Bizottság –** amelynek tagjai: Települési Önkormányzatok Országos Szövetsége, a Magyar Faluszövetség, a Magyar Önkormányzatok Szövetsége, a Belügyminisztérium Önkormányzati Államtitkársága, a Belügyminisztérium Társadalmi Felzárkózásért Felelős Helyettes Államtitkársága, az Emberi Erőforrások Minisztériuma, az Innovációs és Technológiai Minisztérium, az Országos Polgárőr Szövetség, a Homo Oecologicus Alapítvány, valamint az eDemokrácia Egyesület képviselői – döntése alapján a témánkénti helyezések az alábbiak szerint alakultak:

**Az Emberi Erőforrások Minisztériuma támogatásával meghirdetett Idősügyi jó gyakorlatok témában – Falvak kategóriában:**

* Első helyezés: **Szamossályi Község Önkormányzata**
* Második helyezés: **Alsómocsolád Község Önkormányzata**
* Harmadik helyezés: **Abasár Község Önkormányzata**

**Városok kategóriában:**

* Első helyezés: **Budapest Főváros IX. Kerületének Önkormányzata**
* Második helyezés: **Szeged Megyei Jogú Város Önkormányzata**

**Az Innovációs és Technológiai Minisztérium támogatásával meghirdetett Állampolgári részvétel témában:**

* Első helyezés: **Szolnok Megyei Jogú Város Önkormányzata**
* Második helyezés: **Alsómocsolád Község Önkormányzata**
* Harmadik helyezés: **Budapest Főváros XIII. Kerületének Önkormányzata**

**A Belügyminisztérium támogatásával meghirdetett Roma és nem roma önkormányzatok együttműködése témában:**

* Első helyezés: **Szarvas Város Önkormányzata**
* Második helyezés**: Ozora Község Önkormányzata**
* Harmadik helyezés: **Tetétlen Község Önkormányzata**

**A Belügyminisztérium támogatásával meghirdetett Közbiztonsági jó gyakorlatok témában:**

* Első díj: **Kunsziget Község Önkormányzata**
* Második díj: **Polgár Város Önkormányzata**

Az elismeréseket átadták: **Schmidt Jenő**, a TÖOSZ elnöke, **dr. Dukai Miklós** önkormányzati helyettes államtitkár és **Langerné Victor Katalin** helyettes államtitkár a Belügyminisztérium részéről, **dr. Simon Attila István** helyettes államtitkár az Emberi Erőforrások Minisztériuma részéről és **Csaplár Zoltán**, az Országos Polgárőr Szövetség önkormányzati elnökhelyettese.

A 2019-es évi pályázat nyertesei a korábbi évek gyakorlatától eltérően nem pénzdíjban részesültek, hanem **külföldi szakmai tanulmányúton** vettek részt **2019. szeptember 9-12.** között Bulgáriában. A tanulmányúton az Idősügyi jó gyakorlatok, az Állampolgári részvétel és a Roma nem roma önkormányzatok együttműködése témában pályázó, döntőbe jutott önkormányzatok képviselői, a Belügyminisztérium, az EMMI szakemberei valamint az Irányító bizottság tagjai vettek részt.

A magyar delegáció meghívására 2020. júniusában a Bolgár Országos Önkormányzati Szövetség delegációja látogat hazánkba a helyi gazdaságfejlesztés és tőkevonzás témakörében, azzal a céllal, hogy tanuljanak a magyar önkormányzatoktól.

**2019. szeptember 26-án** került megrendezésre a Gödöllőn a TÖOSZ és a MÖSZ közös szervezésében a **LÖGY Nemzetközi Konferencia**. A konferencia levezető elnöke **dr. Gyergyák Ferenc**, a TÖOSZ főtitkára volt. Előadók voltak:

* **Kiss Csilla** kormány-főtanácsos, Belügyminisztérium Társadalmi Felzárkózásért Felelős Helyettes Államtitkárság Felzárkózási Fejlesztések Főosztálya
* **Frank Nóra** szakértő, Tempus Közalapítvány
* **Szűcs Csaba** alpolgármester, Kiskunhalas Város Önkormányzata
* **Csikós László** szociális és egészségüggyel megbízott tanácsnok, Magyarkanizsa Község Önkormányzata (Szerbia)
* **Karácsonyi Magdolna** aljegyző, Budapest. Főváros XIII. kerület Önkormányzata
* **Tamasiné Dr. Barta Andrea** jegyző, Abasár Község Önkormányzata
* **Vámosné Szepes Katalin** intézményvezető, Integrált Szociális Intézmény

A konferenciát követően került sor a Legjobb Önkormányzati Gyakorlatok hazai tapasztalatairól **dr. Gyergyák Ferenc**, TÖOSZ főtitkár, a LÖGY Irányító Bizottsága elnöke vezetésével.

**Regionális Polgármesteri Fórumok**

Szövetségünk fontosnak tartja a települési önkormányzatok polgármestereivel történő közvetlen találkozásokat, a Szövetség részéről a településvezetők számára a munkavégzésükhöz szükséges információk átadásának biztosítását, illetve problémáik megismerését. Ezért minden évben fórumokat szervez a TÖOSZ-tag és nem TÖOSZ-tag polgármesterek részére, ahol lehetősége nyílik a résztvevőknek az előadók részére kérdéseket feltenni és konzultációt folytatni.

**2019-ben** négy helyszínen rendeztünk minisztériumi és háttérintézményi előadókkal kétnapos **Regionális Polgármesteri Fórumok**at (**Bikal 2019. április 23-24**. – Somogy megye, Baranya megye, Tolna megye és Fejér megye **Zalakaros 2019. május 7-8** – Komárom, Győr-Moson-Sopron, Vas, Veszprém és Zala megye, **Hajdúszoboszló 2019. május 21-21**. – Nógrád, Heves, Borsod-Abaúj-Zemplén, Szabolcs-Szatmár-Bereg és Hajdú-Bihar megye, **Martfű 2019. június 18-19.** – Pest, Jász-Nagykun-Szolnok, Bács-Kiskun, Csongrád és Békés megye).

A 2019. évi fórumok témái:

* Az önkormányzati gazdálkodással kapcsolatos ellenőrzések Állami Számvevőszéki tapasztalatai
* Településüzemeltetés, közmunkaprogram változásai
* A Magyar Falu Program 2019. évi aktuális kérdései, a 2020. évi várható pályázati lehetőségek
* Vidékfejlesztés aktuális kérdései, a LEADER jelene és jövője
* Az állami vagyon jövője, az önkormányzatok szerepe és lehetőségei
* Az EU-források 2020 utáni lehetőségei az önkormányzatok számára
* Települési operatív programok helyzete, valamint a végrehajtással kapcsolatos aktuális feladatok
* Önkormányzati feladatfinanszírozás aktuális kérdései és a 2020. évi várható lehetőségei
* Tájékoztató az önkormányzatokhelyzetéről, közös önkormányzati hivatalok újraalakítása, aktuális kérdések
* Egészségügyi alapellátási feladatok (háziorvosi és védőnői ellátás, orvosi ügyelet) és finanszírozásuk jövője
* Közoktatás aktuális önkormányzatokat érintő kérdései

Előadók:

* **Bertáné dr. Bényi Krisztina** Modern Települések Fejlesztéséért felelős kormánybiztos helyettes államtitkára, Miniszterelnökség
* **Csomay-Bognár Kinga** főosztályvezető, Modern Települések Fejlesztéséért Felelős Főosztály, Miniszterelnökség
* **Dr. Benedek Mária** felügyeleti vezető, Állami Számvevőszék
* **Dr. Berczik Ábel** kincstárért felelős helyettes államtitkár, Pénzügyminisztérium
* **Dr. Csányi Péter** egészségügy szakmai irányításáért felelős helyettes államtitkár, Emberi Erőforrások Minisztériuma
* **Dr. Dukai Miklós** önkormányzati helyettes államtitkár, Belügyminisztérium
* **Dr. Fónagy János** nemzeti vagyonnal kapcsolatos parlamenti ügyekért felelős államtitkár
* **Dr. Juhász Roland** helyettes államtitkár, Nemzeti Vagyon Kezeléséért Felelős Tárca Nélküli Miniszter Nemzeti Vagyonnal Kapcsolatos Parlamenti Ügyekért Felelős Államtitkári Kabinet
* **Dr. Nagy Imre** felügyeleti vezető, Állami Számvevőszék
* **Dr. Papp Renáta** alapellátási szakértő, Emberi Erőforrások Minisztériuma
* **Dr. Puja Zsolt** osztályvezető, Pénzügyminisztérium Regionális Fejlesztési Programok Programvégrehajtási Főosztály
* **Gyopáros Alpár** Modern Települések Fejlesztésért felelős kormánybiztos, Miniszterelnökség
* **Hajnal Gabriella** elnök, Klebelsberg Központ (felkérve)
* **Horváth Viktor** főosztályvezető, Innovációs és Technológiai Minisztérium
* **Huszár Richárd** főosztályvezető, Pénzügyminisztérium Regionális Fejlesztési Programok Programvégrehajtási Főosztály
* **Kis Miklós Zsolt** vidékfejlesztésért felelős államtitkár, Agrárminisztérium
* **László András** fejlesztéspolitikai kommunikáció összehangolásáért felelős miniszteri biztos, Innovációs és Technológiai Minisztérium
* **Lőrincz Leó** közigazgatási főtanácsadó, Belügyminisztérium Közfoglalkoztatási és Vízügyi Helyettes Államtitkárság
* **Molnár Éva** főosztályvezető, Pénzügyminisztérium Önkormányzati Költségvetési Rendszerek Főosztály
* **Nagy Attila** főosztályvezető, Agrárminisztérium Vidékfejlesztési Államtitkárság
* **Péterffy Balázs** elnökhelyettes, Klebelsberg Központ
* **Prof. Dr. Horváth Ildikó** egészségügyért felelős államtitkár, Emberi Erőforrások Minisztériuma
* **Schanda Tamás** európai uniós fejlesztésekért felelős államtitkár, Innovációs és Technológiai Minisztérium
* **Szulimán Zsolt** osztályvezető, Belügyminisztérium Közfoglalkoztatási és Vízügyi Helyettes Államtitkárság
* **Warvasovszky Tihamér** alelnök, Állami Számvevőszék
* **Zsán-Klucsó Klaudia** osztályvezető, Agrárminisztérium Vidékfejlesztési Államtitkárság

**Megyei Tisztújító Polgármesteri Fórumok**

**A 2019. évi őszi önkormányzati választásokat követően** valamennyi megyét érintően sor került a tagozatok tisztújítására. Az egyes megyei fórumokra **2019. december 9. és 2020. március 2**. között került sor. Valamennyi rendezvény sikeres volt, megválasztásra kerültek a megyei küldöttek, tagozatvezetők és tagozatvezető-helyettesek. A fórumok fő témája a tisztújítás mellett a TÖOSZ tevékenyége szolgáltatásai, a Magyar Falu Program eddigi tapasztalatai és jövőbeli lehetőségek, valamint a Magyar Kisvárosok Program elindítását segítő szakmai anyag előkészítése volt.

A tisztújító tagozati üléseken megválasztott megyei tagozatvezetők és tagozatvezető-helyettesek:

|  |  |  |  |
| --- | --- | --- | --- |
| **Megye** | **Név** | **Település** | **Tisztség** |
| Baranya | **Dicső László tagozatvezető** | Alsómocsolád | polgármester |
| Dr. Bíró Károly tagozatvezető-helyettes | Kozármisleny | polgármester |
| Bács-Kiskun | **Basky András tagozatvezető** | Lajosmizse | polgármester |
| Németh Balázs tagozatvezető-helyettes | Bácsalmás | polgármester |
| Békés | **Hodálik Pál tagozatvezető** | Békés Megyei Önkormányzat | megyei tanácsnok |
| Baráth Lajos tagozatvezető-helyettes | Csorvás | polgármester |
| Borsod-Abaúj-Zemplén | **Tóth József tagozatvezető** | Halmaj | polgármester |
| Kislászló Csaba tagozatvezető-helyettes | Igrici | polgármester |
| Csongrád | **Ujvári László tagozatvezető** | Balástya | polgármester |
| Szabó István tagozatvezető-helyettes | Derekegyház | polgármester |
| Fejér | **Schrick István** **tagozatvezető** | Rácalmás | polgármester |
| Egriné Ambrus Andrea tagozatvezető-helyettes | Szabadegyháza | polgármester |
| Győr-Moson-Sopron | **Hokstok Imre** **tagozatvezető** | Győrsövényház | polgármester |
| Szalay Imre tagozatvezető-helyettes | Bősárkány | polgármester |
| Hajdú-Bihar | **Tóth József tagozatvezető** | Polgár | polgármester |
| Borbélyné Fülöp Hajnalka tagozatvezető-helyettes | Tetétlen | polgármester |
| Heves | **Víg Zoltán** **tagozatvezető** | Lőrinci | polgármester |
| Juhász István tagozatvezető-helyettes | Apc | polgármester |
| Jász-Nagykun-Szolnok | **Kardos Veronika** **tagozatvezető** | Pusztamonostor | polgármester |
| Győriné dr. Czeglédi Márta tagozatvezető-helyettes | Jászfényszaru | polgármester |
| Komárom-Esztergom | **Dr. Horváth Klára** **tagozatvezető** | Bábolna | polgármester |
| Janovics István tagozatvezető-helyettes | Neszmély | polgármester |
| Nógrád | **Vezér Attila tagozatvezető** | Romhány | polgármester |
| Baksa Sándor tagozatvezető-helyettes | Karancslapujtő | polgármester |
| Pest | **Dr. Pásztor László** **tagozatvezető** | Erdőkertes | polgármester |
| Molnár Zsolt tagozatvezető-helyettes | Szigetmonostor | polgármester |
| Somogy | **Schmidt Jenő tagozatvezető** | Tab | polgármester |
| Zsoldos Márta Piroska tagozatvezető-helyettes | Böhönye | polgármester |
| Szabolcs-Szatmár-Bereg | **Dr. Hanusi Péter tagozatvezető** | Mátészalka | polgármester |
| Szekeres Katalin tagozatvezető-helyettes | Kékcse | polgármester |
| Tolna | **Porga Ferenc tagozatvezető** | Tamási | polgármester |
| Baranya István tagozatvezető-helyettes | Bölcske | polgármester |
| Vas | **Kovács Péter tagozatvezető** | Vép | polgármester |
| Virág János tagozatvezető-helyettes | Lukácsháza | polgármester |
| Veszprém | **Dr. Áldozó Tamás** **tagozatvezető** | Pápa | polgármester |
| Végh László tagozatvezető-helyettes | Sümeg | polgármester |
| Zala | **Baracskai József tagozatvezető** | Zalaszentgrót | polgármester |
| Horváth Tibor tagozatvezető-helyettes | Sármellék | polgármester |

**Polgármesternői Tagozat ülése**

**2020. március 4-én** Budakeszin tartotta tisztújító ülését a TÖOSZ Polgármesternői Tagozata. A Polgármesternői Tagozat elnökévé **dr. Győri Ottiliát**, Budakeszi polgármesterét választották.

A Polgármesternői Tagozat alapszabályának megfelelően az elnökség tagjait a polgármesternők közül régiónként választották meg a 2020-2024-es ciklusra, és tagja az elnökségnek a tagozat elnöke is, az alábbiak szerint:

Vezetőség

1. **Elnök: dr. Győri Ottilia**, Budakeszi város polgármestere (Pest megye)
2. **Észak-Magyarországi Régió** (Nógrád, Heves és Borsod-Abaúj-Zemplén megyék): **Horváth Jánosné**, Parasznya község polgármestere (Borsod-Abaúj-Zemplén megye)
3. **Észak-Alföldi Régió** (Jász-Nagykun-Szolnok, Hajdú-Bihar és Szabolcs-Szatmár-Bereg megyék): **Bíróné dr. Dienes Csilla** Szamossályi község polgármestere (Szabolcs-Szatmár-Bereg megye)
4. **Dél-Alföldi Régió** (Bács-Kiskun, Csongrád és Békés megyék): A Polgármesteri Tagozat következő ülésén kerül sor tisztújításra
5. **Közép-Magyarországi Régió** (Budapest és Pest megye): **Zsírosné Pallaga Mária**, Hernád nagyközség polgármestere (Pest megye)
6. **Közép-Dunántúli Régió** (Fejér, Komárom-Esztergom és Veszprém megyék): **Dr. Horváth Klára**, Bábolna város polgármestere (Komárom-Esztergom megye)
7. **Dél-Dunántúli Régió** (Somogy, Tolna és Baranya megyék): **Zsoldos Márta Piroska**, Böhönye község polgármestere (Somogy megye)
8. **Nyugat-Dunántúli Régió** (Győr-Moson-Sopron, Vas és Zala megyéke): **Lendvai Ivánné**, Kunsziget község polgármestere (Győr-Moson-Sopron megye)
9. **Hivatalból tag: dr. Gyergyák Ferenc**, a TÖOSZ főtitkára

A TÖOSZ Polgármesternői Tagozatának az egyik célja a nők részvételének erősítése a helyi közéletben. Számos nemzetközi együttműködés segítette és segíti a hölgyek munkáját, így részt vesznek az Európai Települések és Régiók Tanácsa (CEMR) munkájában is az esélyegyenlőség terén is.

**Kommunikáció**

A vonatkozó időszakban Szövetségünk **40 elektronikus Hírlevelet** küldött a TÖOSZ-tag tagönkormányzatok részére. A TÖOSZ internetes oldalán, a [www.toosz.hu](http://www.toosz.hu/) weboldalon **68 hír** jelent meg a TÖOSZ tevékenyégével és az önkormányzatok működésével összefüggésben.A TÖOSZ nyomtatott Önkormányzat című folyóiratának, az (<http://xn--tosz-5qa.hu/szolgaltatasaink/onkormanyzat-ujsag/>) **4 száma** jelent meg, összesen **158 oldal** terjedelemben. A kiadványt valamennyi tagönkormányzatnak eljuttattuk, elektronikus változatát pedig PDF formátumban elektronikus Hírlevelünkben tettük közzé, illetve a [www.toosz.hu](http://www.toosz.hu) weboldalon az archívumban helyeztük el. A közösségi média-felületek tekintetében a Facebook oldalon működő **nyilvános** **TÖOSZ oldal** (<https://www.facebook.com/toosz1989/>) és **TÖOSZ zárt csopor**t felületén az elmúlt egy éves időszakban **több mint 500** hír került megosztásra. Míg az előbbi esetében jellemzően közvetlenül TÖOSZ vonatkozású hírek jelentek meg, a zárt csoportban a TÖOSZ-tag önkormányzatok polgármesterei, képviselő-testületi tagjai, jegyzői és a TÖOSZ Titkárság dolgozói számára létrehozott oldalon szélesebb merítéssel, azonban szakmai keretek mentén történtek önkormányzati vonatkozású hírmegosztások. 2019-ben létrehoztuk a Facebookon a **TÖOSZ Polgármesternői Tagozat zárt csoport**ot a TÖOSZ-tag önkormányzatok polgármester, önkormányzati képviselő és jegyző hölgyek, valamint a TÖOSZ Titkárság dolgozói számára. A TÖOSZ, mint pártpolitikától független önkormányzati szakmai és érdekvédelmi szervezet folyamatosan a helyi önkormányzati érdekeket képviseli, együttműködésre kész szakmai szervezet, amely partnerségi kapcsolatai révén naprakész és friss aktuális önkormányzati információkkal rendelkezik, és ezt igyekszik megosztani tagjaival is. Elhatározásunk szerint a Polgármesternői Tagozat tagjai ilyen módon közvetlenebbül és intenzívebben tudnak kapcsolatot tartani, információt megosztani egymással úgy, hogy a TÖOSZ munkatársai is bekapcsolódnak, tudomást szerezhetnek és szakmai információkkal láthatják el a TÖOSZ polgármesternői közösségét.

Az elmúlt időszakban a TÖOSZ rendezvények, szolgáltatások megszervezése, szakmai munkák előkészítéseként rendszeresen elektronikus kérdőívek formájában kérte ki a tagság véleményét. Az online, felhőalapú kérdőíves felmérésekhez Google Forms alkalmazást használtunk, a hálózati kommunikáció ezen formáját az eredményesség mellett a tagság részéről történő pozitív visszacsatolás is igazolja. Az elvárásoknak megfelelően kérdőíveink többnyire egyszerű „felelet-választós” kérdőívek voltak, amennyiben azonban az adott téma megkövetelte, véleménykifejtésre is lehetőséget biztosítottunk és minden esetben visszacsatolást adtunk az eredményről. A megválaszolt, kitöltött kérdőívek tekintetében elmondható, hogy átlagosan 20-30 %-os visszaérkezési arány jellemezte a felméréseket a teljes TÖOSZ-tagság tekintetében.

A TÖOSZ Elnökségének hangsúlyos szerepe volt a fenti időszakban, hiszen a 40 fős kibővített Elnökség jól leképezi az országot területi eloszlás és településnagyság szempontjából is, tehát elsődleges bázisként reprezentatív módon ad támpontot a kibővített elnökségi ülésen részvevő összesen 40 elnökségi tag, tagozatvezető és tanácsnok véleménye szakmai kérdések tekintetében.

Az előző Küldöttgyűlés óta eltelt beszámolási időszakban a TÖOSZ médiaszerepléseit alapvetően az aktuális, önkormányzatokat érintő témák határozták meg, illetve a TÖOSZ megyei polgármesteri fórumsorozatához kapcsolódó, a helyi sajtó megkeresésére adott interjúk jellemezték. Az egyes, TÖOSZ-t érintő kérdésekben **Schmidt Jenő**, a TÖOSZ elnöke, **dr. Áldozó Tamás** és **Pergő Margit**, a TÖOSZ társelnökei, **dr. Gyergyák Ferenc**, a TÖOSZ főtitkára, **dr. Steiner Erika**, a TÖOSZ főtitkár-helyettese, továbbá a TÖOSZ egyes megyei tagozatvezetői nyilatkoztak.

Az elmúlt időszak kiemelt, TÖOSZ-t érintő médiamegjelenések, nyilvános szereplések és egyezetések:

* **2019. június 4.** Future City 2019. konferencia *"Az emberekért okosodnak a városaink! - Ezekre a lépésekre van most szükségünk"* elnevezésű panelbeszélgetésben vett részt **Schmidt Jenő**, a TÖOSZ elnöke.
* **2019. június 4.** "A tehetősebbeknek segítség, másoknak csak álom a falusi csok" - A Népszavának nyilatkozott **Schmidt Jenő**, a TÖOSZ elnöke. <https://nepszava.hu/3038320_a-tehetosebbeknek-segitseg-masoknak-csak-alom-a-falusi-csok>
* **2019. június 6** Az OPH-Csoport által, a Települési Önkormányzatok Országos Szövetségével együttműködve szervezett rendezvény egyik szakmai védnöke **dr. Gyergyák Ferenc**, a TÖOSZ főtitkára volt.
* **2019. június 11**. **Schmidt Jenő**, a TÖOSZ elnöke egyeztetett a Mozgáskorlátozottak Egyesületeinek Országos Szövetsége Elnökével, Kovács Ágnessel a két szervezet együttműködési lehetőségeiről.
* **2019. július 11**. **Schmidt Jenő**, a TÖOSZ elnöke részt vett a Belügyminisztériumban az Önkormányzatok Nemzeti Együttműködési Tanácsa (ÖNET) ülésén, melynek témája a 2020. évi költségvetés tervezete volt. A beszélgetés témája: *„Mekkora piac az önkormányzati piac? Hogyan lehet fenntartható a magyar város és a kisebb település?”*
* **2019. június 29**. **Schmidt Jenő**, a TÖOSZ elnöke és **Kerekes Miklós**, a TÖOSZ- társelnöke: Találkozó az Állami Számvevőszék elnökével
* **2019. június 29**. Önkormányzati találkozók 2019: TÖOSZ Megjelent: <https://www.aszhirportal.hu/hu/hirek/onkormanyzati-talalkozok-2019-toosz>
* **2019. július 29.** *"Öntesztet állított össze a jegyzőknek az Állami Számvevőszék"* – **Domokos László**, az Állami Számvevőszék elnöke és **Schmidt Jenő**, a TÖOSZ elnöke által folytatott szakmai megbeszélést követő bejelentés alapján.

[https://hirado.hu/belfold/cikk/2019/07/29/ontesztet-allitott-ossze-a-jegyzoknek-az-allami-szamvevoszek#](https://hirado.hu/belfold/cikk/2019/07/29/ontesztet-allitott-ossze-a-jegyzoknek-az-allami-szamvevoszek)

* **2019. augusztus 23. Schmidt Jenő**, a TÖOSZ elnöke a CSR Hungary TV vendége volt <https://youtu.be/y5k_mUfDDh0>
* **2019. augusztus 26.** *"Újra pörög az önkormányzati adósságspirál"* – Az mfor.hu-nak nyilatkozott **Schmidt Jenő**, a TÖOSZ elnöke. <https://mfor.hu/cikkek/makro/ujra-porog-az-onkormanyzati-adossagspiral.html>
* **2019. augusztus 27. Schmidt Jenő**, a TÖOSZ elnöke részt vett a Emberi Erőforrások Minisztériumában tartott háziorvosi ügyelettel kapcsolatos egyeztetésen.
* **2019. augusztus 28.** *"A választási eredménytől függ az önkormányzati rendszer átalakítása"* – Az mfor.hu-nak nyilatkozott a témában **Schmidt Jenő**, a TÖOSZ elnöke. <https://mfor.hu/cikkek/makro/a-valasztasi-eredmenytol-fugg-az-onkormanyzati-rendszer-atalakitasa.html>
* **2019. augusztus 29.** **Schmidt Jenő**, a TÖOSZ elnöke részt vett az Egészségügy 5 Dimenzióban elnevezésű konferencián. Előadásának címe: *„Megoldást jelenthet-e a Magyar falu program, vagy a Modern városok program a fennálló bajokra?”*
* **2020. augusztus 29.** *"Sok önkormányzat ismét eladósodott”* – A Karc FM rádió Hangoló című műsorának volt a vendége **Schmidt Jenő**, a TÖOSZ elnöke. <https://karcfm.hu/archiv/sok-onkormanyzat-ismet-eladosodott-hangolo-2019-08-29/>
* **2019. szeptember 4**. **Schmidt Jenő**, a TÖOSZ elnöke szakmai előadást tartott az Országház Vadásztermében, a Kopp Mária Intézet által szervezett *„Önkormányzatok a családok szolgálatában”* című konferencián.
* **2019. szeptember 6.** *"Akár milliós végkielégítésekkel távozhatnak a polgármesterek"* – Az mfor.hu-nak nyilatkozott **Schmidt Jenő**, a TÖOSZ elnöke. <https://mfor.hu/cikkek/makro/akar-millios-vegkielegitesekkel-tavozhatnak-a-polgarmesterek.html>
* **2019. szeptember 10.** Önkormányzatok a családok szolgálatában – részletes beszámoló a konferenciáról <https://www.koppmariaintezet.hu/hu/onkormanyzatok-beszamolo>
* **2019. szeptember 10. Kerekes Miklós**, a TÖOSZ társelnöke részt vett a Belügyminisztériumban az Önkormányzatok Nemzeti Együttműködési Tanácsa (ÖNET) ülésén. Napirend: Egészségügyi alapellátás, azon belül a háziorvosi ügyelet helyzete.
* **2019. szeptember 11**. **Schmidt Jenő**, a TÖOSZ elnöke szakmai előadása a Magyar Közszolgáltatók Egyesülete Tengelicen tartott konferenciáján.
* **2019. szeptember 12**. **Schmidt Jenő**, a TÖOSZ elnöke előadása a X. Jubileumi Önkormányzati Vagyongazdálkodási Konferencián a Nemzeti Közszolgálati Egyetemen *„Visszatekintés az elmúlt tíz évre a települési önkormányzatok fejlődését tekintve címmel”*.
* **2019. szeptember 21.** *„Eltűnt az eufória, kevés az alternatíva: jóval kisebb az érdeklődés az önkormányzati pozíciók iránt”* – **Schmidt Jenő**, a TÖOSZ elnöke nyilatkozott a Népszavának <https://nepszava.hu/3050904_eltunt-az-euforia-keves-az-alternativa-joval-kisebb-az-erdeklodes-az-onkormanyzati-poziciok-irant>
* **2019. szeptember 24.** A Nemzeti Közszolgálati Egyetemen tartott V. Önkormányzatiság Napjainkban konferencián köszöntőt mondott **Schmidt Jenő**, a TÖOSZ elnöke, **dr. Gyergyák Ferenc**, a TÖOSZ főtitkára előadást tartott *„Magyar (Modern) Falu Program önkormányzati szemmel: Lehetőségek és kényszerek a községi önkormányzati igazgatásban”* címmel, valamint beszámolt a TÖOSZ Modern Falu Munkacsoport tevékenységéről.
* **2019. szeptember 25.** Önkormányzatiság napjainkban: a kistelepülések útkeresése – beszámoló a konferenciáról: <https://antk.uni-nke.hu/hirek/2019/09/24/onkormanyzatisag-napjainkban-a-kistelepulesek-utkeresese>
* **2019. október 15. Schmidt Jenő**, a TÖOSZ elnöke részt vett az Egészségügyi Fenntartói Tanács alakuló ülésén. (A Tanács munkájában a továbbiakban **dr. Vadász Mária** szakértő asszony vesz részt a szövetség képviseletében.)
* **2019. november 14**. **Schmidt Jenő**, a TÖOSZ elnöke a VÍZÉRTÉK konferencia *“Társadalmi szerepvállalás, mint a vízválság megelőzésének alapja”* címet viselő blokkjának vezető előadójaként vett részt.
* **2019.november.18. *"****Beragadhat a főváros a kukaholdingba"* – A Népszavának nyilatkozott **Schmidt Jenő**, a TÖOSZ elnöke a helyhatóságok hulladékdíj-megállapítási jogával kapcsolatban. <https://nepszava.hu/3057447_beragadhat-a-fovaros-a-kukaholdingba>
* **2019. november 20. Schmidt Jenő**, a TÖOSZ elnöke a CSR Hungary Summit 2019 konferencián tartott előadást „A boldog város - jólét a jövő fenntartható városában” témájában.
* **2019. december 5.** *"Önkormányzati jó gyakorlatok a települések fejlődésének segítésére"* Az OrientPress Hírügynökség műsorának vendége volt **dr. Gyergyák Ferenc**, a TÖOSZ főtitkára.<http://partnerek.orientpress.hu/OnkormanyzatiJoGyakorlatok/Dokumentacio/onkormanyzati_jo_gyakorlatok_szimpozium_dokumentacio_20191205.pdf>
* **2019. december 18.** **"Mandátum feltételekkel: vizsgáztatnák a helyi képviselőket"** A nepszava.hu oldalon megjelent cikkben jelent meg **dr. Gyergyák Ferenc**, a TÖOSZ főtitkára véleménye. <https://nepszava.hu/3060832_mandatum-feltetelekkel-vizsgaztatnak-a-helyi-kepviseloket>
* **2019. december 31.** **„Készül a Kisvárosi programjavaslat”** - A Világgazdaságnak nyilatkozott **Schmidt Jenő**, a TÖOSZ elnöke. Nyomtatott és online változatban is megjelent. <https://www.vg.hu/gazdasag/gazdasagpolitika/keszul-a-kisvarosi-programjavaslat-2-1954383/>
* **2019. december 31.**Tíz évig tartó kisvárosi fejlesztési program jöhet – A Világgazdaságban megjelent cikk alapján írta az origo.hu, **Schmidt Jenő**, a TÖOSZ elnöke nyilatkozata alapján. <https://www.origo.hu/gazdasag/20191231-tiz-evig-tarto-kisvarosi-fejlesztesi-program-johet.html>
* **2020. január 9. *„****Tisztújítás és tapasztalatcsere az önkormányzati szövetségnél”* – a vaol.hu cikke a Vas megyei TÖOSZ tisztújító polgármesteri fórumról. <https://www.vaol.hu/kozelet/helyi-kozelet/tisztujitas-es-tapasztalatcsere-az-onkormanyzati-szovetsegnel-3475521>
* **2020. január 10.** *„Többszáz milliárddal finanszírozzák az államot az önkormányzatok”* – az mfor.hu-nak nyilatkozott Schmidt Jenő, a TÖOSZ elnöke. <https://mfor.hu/cikkek/befektetes/tobbszaz-milliarddal-finanszirozzak-az-allamot-az-onkormanyzatok.html>
* **2020.január 20.** A Somogy TV - Miért? című televíziós műsorának volt vendége **Schmidt Jenő**, a TÖOSZ elnöke. <https://www.somogytv.hu/miert/video/somogy-tv-miert-schmidt-jeno-2020-01-20>
* **2020. január 21.** Finanszírozásról, változásokról, célokról a TÖOSZ főtitkárával - Az országos átlagnál jobban szerepeltek a Települési Önkormányzatok Országos Szövetségének (TÖOSZ) tagjai az elmúlt évi helyhatósági választáson. Erről is beszélt a ZAOL érdeklődésére **dr. Gyergyák Ferenc**, a TÖOSZ főtitkára Pacsán. <https://www.zaol.hu/kozelet/helyi-kozelet/finanszirozasrol-valtozasokrol-celokrol-a-toosz-fotitkaraval-3579126/>
* **2020. január 23.** *"Ismét dr. Áldozó Tamást választották a TÖOSZ megyei tagozatvezetőjének"* **Dr. Áldozó Tamás**, a TÖOSZ társelnöke és **dr. Gyergyák Ferenc**, a TÖOSZ főtitkára nyilatkozott a papa-ma.hu portálnak. <https://www.papa-ma.hu/index.php?op=cikk_reszletes&id=20635>
* **2020. február 6. *„****Háromszáz települést érintene hátrányosan az iparűzési adó módosítása”* – Az mfor.hu-nak nyilatkozott **Schmidt Jenő**, a TÖOSZ elnöke. <https://mfor.hu/cikkek/makro/mintegy-300-telepulest-erintene-hatranyosan-az-iparuzesi-ado-modositasa.html>
* **2020. február 12**. **Schmidt Jenő**, a TÖOSZ elnöke részt vett és előadást tartott a Magyar Logisztikai Egyesület szervezésében tartott Klub Napon *„Okos Városok”* témájában.
* **2020. február 25. *„****A cégek és a városok is jól járnak”* – a sonline.hu-nak nyilatkozott **Schmidt Jenő**, a TÖOSZ elnöke <https://www.sonline.hu/kozelet/helyi-kozelet/a-cegek-es-a-varosok-is-jol-jarnak-2105493>
* **2020. február 25. „***Mégsem módosítják az iparűzési adó rendszerét?”* - lAz ATV Start vendége volt **Schmidt Jenő**, a TÖOSZ elnöke. <http://www.atv.hu/videok/video-20200225-megsem-modositjak-az-iparuzesi-ado-rendszeret>?
* **2020. február 25.** *"Schmidt: Budapest akár 15-20 milliárd forinttól is eleshet"* Az ATV Start című műsorának volt a vendége **Schmidt Jenő**, a TÖOSZ elnöke. <http://www.atv.hu/belfold/20200225-schmidt-budapest-akar-15-20-milliard-forinttol-is-eleshet>
* **2020. február 26**. **Schmidt Jenő**, a TÖOSZ elnöke köszöntőt mondott az V. Természeti erőforrás gazdálkodási műhelykonferencián, Budapesten.
* **2020. február 27.** Polgármesteri fórum Mátészalkán – **dr. Steiner Erika**, a TÖOSZ főtitkár-helyettese és **dr. Hanusi Péter**, a TÖOSZ Szabolcs-Szatmár-Bereg megyei tagozatának 2020. február 26-án megválasztott tagozatvezetője nyilatkozott a Kölcsey Tv összefoglalójában a megyei TÖOSZ polgármesteri fórumról. <https://kolcseytv.hu/polgarmesteri-forum-mateszalkan/>
* **2020. február 28.** *"Nagyszabású földprogramot indít az agrártárca az osztatlan közös földtulajdon felszámolása érdekében"* az orientpress.hu-nak nyilatkozott **Pergő Margit**, a TÖOSZ társelnöke. <https://www.orientpress.hu/cikk/2020-02-28_nagyszabasu-foldprogramot-indit-az-agrartarca-az-osztatlan-kozos-foldtulajdon-felszamolasa-erdekeben>
* **2020. március 5**. Az önkormányzatok lehetnek Orbán Viktor akciótervének áldozatai – **Schmidt Jenő**, a TÖOSZ elnöke nyilatkozott a privatbankar.hu portálnak. <https://privatbankar.hu/makro/az-onkormanyzatok-lehetnek-orban-viktor-akciotervenek-aldozatai-331261>

Továbbra is hálózati kommunikációs fejlesztési prioritás a TÖOSZ hivatalos Facebook oldal és a Facebook zárt csoporthoz való csatlakozás lehetőségének reklámozása. Ennek hangsúlyozására megfelelően, erős érvekkel alátámasztott célzottan elektronikus levél többszöri küldését tervezzük folytatni a tagság részére. A TÖOSZ zárt csoportot a TÖOSZ-tag önkormányzatok polgármesterei, képviselő-testületi tagjai, jegyzői és a TÖOSZ Titkárság dolgozói számára hoztuk létre. A zárt csoportban – az egyes önkormányzatokat érintő aktuális hírek, információ publikálása mellett – az egyedi, konkrét problémáját kérdését bármely csoporttag beírhatja és válaszolhat rá, aki esetleg már túl van rajta, elmondhatja, hogy milyen tapasztalata van, kivel tárgyalt, hogyan oldotta meg a dolgot. Létrejöhet egy kapcsolatfelvétel, ami több szempontból is hasznos lehet, hiszen a hálózati kommunikáció színterén mélyítené tagjaink közötti hálózatosodást, hálózati kapcsolatteremtést is. A TÖOSZ Facebook zárt csoportját rendszergazdaként **dr. Gyergyák Ferenc** főtitkár és **Kolin Péter** kommunikációs titkár kezeli, rajtuk keresztül kérhető a csoporttaggá válás.

Továbbra is fontos célkitűzésünk az önkormányzatiságnak, a polgármesteri tisztség megbecsülésének a kommunikációja. Fontos az egyén szintjén is, tehát minden polgármesternek saját magának is felelőssége, azonban fontos a közösség, a TÖOSZ szintjén is.

1. ***Projektek***

*„Stresszmentes munkahelyek a magyar önkormányzatoknál”*címmel dolgoztunk ki pályázatot a GINOP-5.3.5-18 *„Munkaerőpiaci alkalmazkodóképesség fejlesztését célzó tematikus projektek”* felhívásra.Az elhúzódó pályázati értékelés 2020-ban tette lehetővé a GINOP-5.3.5-18-2018-00083 számú támogatási szerződés megkötését, annak ellenére, hogy már 2018-ban pályáztunk. A felhívásra eredetileg az Ügyféloldali erőszak megelőzése című, korábbi sikeres Norvég Alap által támogatott projektünket szerettük volna folytatni, azonban az MKKSZ-nél közben bejelentkezett a stresszmentes munkahelyek témájával a Fontanus Alapítvány. Sajnos két pályázatot nem nyújthattunk be, így az ügyféloldali erőszak témáját másik támogatási konstrukcióban fogjuk folytatni.

Teljes költségvetés: 48.298.879 Ft, amelyből a TÖOSZ része 12.257.391 Ft. A projekt 2020. március 1-én kezdődött és 18 hónapon át tart.

A jelen projektet megvalósító konzorcium 3 tagból áll: 1) Magyar Köztisztviselők és Közalkalmazottak Szakszervezete, konzorciumvezető (MKKSZ) mint munkavállalói érdekképviseleti szervezet 2) Települési Önkormányzatok Országos Szövetsége (TÖOSZ) mint munkáltatói érdekképviseleti szervezet és 3) Fontanus Alapítvány, mint kutatással foglalkozó civil szervezet.

A tervek szerint a pilot projektbe több önkormányzatot is szeretnénk bevonni. Ennek során figyelembe vesszük a pályázati felhívás előírását, hogy annyi önkormányzatot, mint munkáltatót vonjunk be, amelyek együttesen legalább 100 fő foglalkoztatottal rendelkeznek, akiken a kidolgozott módszertant ki lehet próbálni. Miután az önkormányzatok kiválasztásra kerültek, az önkormányzati hivatalokat, mint munkahelyeket fogjuk vizsgálni a pilot projektben. Az önkormányzati hivatalokban dolgozókat kérjük fel, hogy legyenek a résztvevők pilot projektben.

A pilot projekt célkitűzése, hogy munkahelyi környezetben kipróbáljuk és ellenőrizzük a projekt során elkészített, átdolgozott eredmény termékeket a közszférában. A pilot 6 hónapos időszaka alatt teszteljük a kidolgozott felmérő kérdőíveket, a módszertant, illetve az intézkedési és cselekvési terveket, az elkészített szakmai tartalmakat, a döntéshozóknak elkészített javaslatcsomagokat és az elkészített online felület. Ezek használata, alkalmazása során a célcsoportoknál keletkező tapasztalatokat, visszajelzéseket összegyűjtsük, feldolgozzuk.

A pilot projekt célja továbbá, hogy tanácsadási szolgáltatást nyújtsunk a pilot projektben részt vevő munkáltatóknak és munkavállalóknak. Tanácsadás során biztosítanánk a munkavállalók képessé váljanak a stresszfaktorok önálló megszüntetésére. Emellett képzéseket szervezünk a munkavállalók egy csoportjának hatékony stresszkezelés témában. Képzésünk gyakorlatorientált.

Fejlesztjük a résztvevő munkáltatók szolgáltatásait is azzal, hogy a munkáltató által kijelölt munkavállalókat kifejezetten a stresszkezelési módszertan mélyebb ismeretére kiképezzük. Ők leszek az adott munkahelyen azok, akik – multiplikátor hatással – az általuk megszerzett tudást tovább tudják adni a munkahelyi környezetüknek. Ez abból a szempontból hatékony, hogy a tudás “házon belül” rendelkezésre tud állni. Tájékoztató rendezvényeket szervezünk megyei és országos szinten, valamint nemzetközi tanulmányútra is sor kerül. Végső célkitűzésünk, hogy ki tudjunk dolgozni egy olyan módszertant, amelyet széles körben lehet használni a közszféra több ágazatában is a stresszhelyzetek hatékony kezelésére, ezáltal biztosítva a hatékony munkavégzést.

Szintén hosszas előkészítést követően még várunk a végleges támogatói döntésre, azonban az elmúlt egy évben sikeresen továbbjutott a kétfordulós pályázati rendszerben a **Duna Interreg** program keretében a **D-Care LAB** rövidítéssel jelölt, *„LAB fejlesztése az otthoni ellátások innovációjáért és a vállalkozóvá válás ösztönzésére a Duna régióban”* című projektjavaslat, amelyben a TÖOSZ a magyar partner. A 2,2 millió euró összköltségvetésű projektből a TÖOSZ költségvetése 256.500 € lesz. Ebből az Önkormányzati Információs és Koordinációs Központ egy újabb funkcióval és szolgáltatással bővül: az otthonápolás terén innováció-menedzsmentet támogatunk, amely megkönnyíti az önkormányzati feladat-ellátást az idősek, gyermekek vagy fogyatékkal élőkkel kapcsolatban. Amennyiben a részletes projektjavaslat támogatást nyer, akkor 2020. június 1-jével kezdetét veszi és 30 hónapon át tart. A 10 ország részvételével zajló széleskörű projekt ígéretes eredményeket ígér szövetségünk tagjainak is.

Az **Örmény Önkormányzati Szövetséggel** léptünk partnerségre és a Visegrádi Alap támogatását nyertük el közösen a lengyel és a cseh szövetséggel együtt *„Együttműködés a fenntartható városfejlesztésért – közös kihívások, közös megoldások”* című pályázatunkkal. A szűk időbeni keretben megvalósításra kerülő projektben jó gyakorlatainkat mutatjuk be az örmény önkormányzatoknak.

A német Környezetvédelmi, Természetvédelmi és Nukleáris Biztonsági Minisztérium éghajlatvédelmi projekteket finanszíroz az **Európai Klíma Kezdeményezése (EUKI**) keretében, az EU éghajlat-politikájának kidolgozása és végrehajtása terén még szorosabb együttműködés érdekében. Az EUKI-n keresztül az éghajlati szereplők tanulhatnak egymástól; a kezdeményezés támogatja a belső európai párbeszédet, a bevált gyakorlatok cseréjét, a figyelemfelkeltést és a tudás átadását. Az EUKI programban szövetségünk idén nyújtott be először pályázatot a Levegő Munkacsoporttal, mint főpályázóval együtt *„Fűtés szilárd biomasszával: útmutató a fűtési szektor átmenetéhez és az éghajlatvédelemhez”* címmel. A 2020. októberében kezdődő és 2023 márciusáig tartó projekt tervezett összköltségvetése 792.924 €, amelyből a TÖOSZ része 158.175 €. az eddigi négy partner esetén. Szövetségünk a hálózat erejét biztosítja a projektben, a többi partner Németországból, Szerbiából és Bulgáriából pedig a szakmai és kutatási tartalmat adja. Bízunk benne, hogy tag-önkormányzatainknak hasznára válik majd a projektben részletesen kidolgozásra kerülő módszertan és kutatási eredmények, ajánlások.

1. **Nemzetközi tevékenység**

Az országos önkormányzati szövetségek 2007-ben egységesen **a magyar önkormányzatok nemzetközi tevékenységének koordinálásával a TÖOSZ-t bízták meg.** A Belügyminisztériumtól érkező támogatással kapcsolatos menedzsment feladatot a TÖOSZ látja el. A rendelkezésre bocsájtott 9 millió forintot a Európai Települések és Régiók Tanácsa (CEMR) tagdíjra fordítjuk, de ez az összeg nem fedezi teljes körűen a nemzetközi szervezet tagdíját, ezért csak csökkentett tagdíjat fizetünk.

Az **Európa Tanácson (ET) belül működő Helyi és Regionális Önkormányzatok Kongresszusa (Kongresszus) melletti titkári teendőket a TÖOSZ nemzetközi titkára, Kolin-Sabján Katalin látja el** továbbra is, azonban a kiutazásra csak a delegáció tagjainak nyílik lehetősége a szűk anyagi források miatt. A delegációt 4 évre nevezik ki; a Belügyminisztérium javaslatára. A Belügyminisztérium számára az önkormányzati szövetségek tesznek javaslatot. 2020. áprilisában veszi kezdetét az új delegáció jelölési eljárása. Ennek érdekében szövetségünk a 2019. őszi önkormányzati választásokat követően széleskörű adatgyűjtésbe kezdett a legalkalmasabb településvezetők kiválasztása érdekében, önkéntes alapon kitöltésre kerülő online kérdőív formájában.

A jelenlegi delegációt **dr. Illés György** vezeti már több ciklus óta, helyettese *Magyar Anna*. A 7 rendes tagból és 7 helyettes tagból álló delegációban 6-an vesztették el a küldötti pozíciót megalapozó választotti státuszukat a 2019. októberi önkormányzati választásokon. Az eljárásrend szerint még hat hónapig gyakorolhatják tagi jogaikat a Kongresszusban.

A **Helyi Demokrácia Európai Hete program**ban való magyar önkormányzati részvételt ösztönöztük azzal, hogy magyar nyelven is hirdettük a kapcsolódási lehetőséget. A program, amelynek angol rövidítése ELDW (European Local Democracy Week) egy évente ismétlődő pán-európai esemény, amelyben az Európa Tanács 47 tagállamának helyi és regionális önkormányzatai nyilvános rendezvényeket szerveznek állampolgáraiknak az aktuális érdeklődésre számot tartó témákban. A célja a helyi szintű demokratikus részvétel támogatása és elősegítése.

Az **Európai Régiók és Települések Tanácsában (CEMR)** folyó munkát nyomon követjük az érkező tájékoztatókon keresztül. Szövetségünk továbbra is támogatja a nők és férfiak egyenlő esélyeinek ügyét, így a Polgármesternői Tagozat továbbra is hirdeti az Európai Esélyegyenlőségi Kartához való csatlakozás fontosságát (<http://www.charter-equality.eu/>)

Az Európai Települések és Régiók Tanácsa – amelynek a magyar önkormányzati szövetségeken keresztül a magyar önkormányzatok is tagjai – 2005-2006-ban egy uniós nemzetközi projekt keretében megalkották egy képzeletbeli várost annak mottójára, hogy miként nézne ki az ideális település, ahol a nők és a férfiak esélyegyenlősége legjobban megvalósul? A tapasztalatokat egy kartában fogalmazták meg. Az *„EURÓPAI CHARTA A NŐK ÉS FÉRFIAK KÖZÖTTI ESÉLYEGYENLŐSÉGRŐL A HELYI ÉLETBEN”* című dokumentumban a csatlakozó önkormányzatok elkötelezik magukat az emberek közötti nagyobb egyenlőség megteremtése mellett, hatásköreik és a partnerség felhasználásával.

A Charta szövege elérhető magyar nyelven, a csatlakozás pedig egyszerű és azt követően a nemzetközi hálózat tagjaként különböző rendezvényeken, online és offline lehetőségeket kihasználva tanulhatnak a témában más országok önkormányzataitól. A Charta aláírásával azt vállalja az önkormányzat, hogy egy maximum két éves akciótervben felvázolja a céljait, prioritásait, az intézkedéseit a nagyobb helyi egyenlőség érdekében. Mivel ez amúgy is törvényi kötelessége minden magyar önkormányzatnak, ezért a nemzetközi hálózatból fakadó előnyöket és tudást még egyszerűbb beágyazni amúgy is meglevő terveibe.

A Charta innen tölthető le:

<http://xn--tosz-5qa.hu/uploads/hirek%20dokumentumai/charte_egalite_hu.pdf>

Csatlakozni itt lehet: <http://www.charter-equality.eu/formulaire-signataire?pass=0>

**2019. június 26-28.** között került sor Grazban az **Osztrák Községszövetség 66. Kongresszusára**, amelyen részt vett **Schmidt Jenő**, a TÖOSZ elnöke, **dr. Gyergyák Ferenc**, a TÖOSZ főtitkára és **Kolin-Sabján Katalin**, a TÖOSZ nemzetközi titkára, akik díszvendégként kerültek meghívásra a két szervezet hagyományos kapcsolattartásának megfelelően. Kiutaztak velük a Demokratikus Helyi Közigazgatás Fejlesztéséért Alapítvány képviselői is: **Prof. Dr. Verebélyi Imre**, a kuratórium elnöke, **Kis-Fehér Katalin** kurátor és **Dicső László** kurátor (Alsómocsolád polgármestere, TÖOSZ Innovatív Önkormányzatok Klubja vezetője). A delegáció kiutazásának célja az osztrák önkormányzati társszövetséggel a magyar kapcsolatok elmélyítése érdekében a 2020-ra tervezett nagyszabású győri osztrák-magyar testvér-települési és együttműködési konferencia előkészítése (Győr, 2020. április 22-23.), az osztrák-magyar önkormányzati kapcsolatok elősegítése volt. A győri konferencia a DHKFA szervezésében időközben átütemezésre került.

**A XIV. Finn-Magyar Testvérvárosi Konferenciára 2019. június 12-14-én** került sor a finnországi Hämeenlinna városában, ahol hazánkból Ajka, Bábolna, Balatonfüred, Budapest I. kerület, Csongrád, Debrecen, Eger, Esztergom, Gödöllő, Hatvan, Kaposvár, Kecskemét, Körmend, Miskolc, Nyíregyháza, Pécs, Püspökladány, Siófok, Solt, Szarvas, Szentes, Szigetszentmiklós, Szigetvár és Veszprém önkormányzatainak képviselői vettek részt. Települési Önkormányzatok Országos Szövetségét dr. **Áldozó Tamás**, a TÖOSZ társelnöke, Pápa polgármestere és **dr. Gyergyák Ferenc**, a TÖOSZ főtitkára képviselte. A XV. Finn-Magyar Testvérvárosi Konferenciának 2021-ben Veszprém városa fog otthont adni.

**2019. szeptember 21**-én az Európa Tanács Ifjúsági Központjában a hazánkba látogató svéd esélyegyenlőségi szakemberek számára tartott előadást **Kolin-Sabján Katalin** TÖOSZ nemzetközi titkár a TÖOSZ kezdeményezéseiről, önkormányzati jó gyakorlatokról a nemek közötti egyenlőség témájában.

**Az európai szintű ágazati társadalmi párbeszéd erősítésén keresztül célozza a szociális közszolgáltatásokban a munkáltatói és munkavállalói érdekek jobb érvényesítését** az a nemzetközi együttműködési projekt az Európai Bizottság támogatásával, amibe a TÖOSZ is bekapcsolódott. Hat ország, Bulgária, Ciprus, Litvánia, Magyarország, Málta és Románia helyzetének összehasonlításával foglalkozott a végeredményként kidolgozott tanulmány. A záró-konferencián **2019. november 20-**án a TÖOSZ is képviseltette magát. Szociális intézmények az európai ágazatközi társadalmi párbeszédben címmel hajtotta végre a projektet a CEEP, a Munkáltatók, Közszolgáltatók és Közérdekű Szolgáltatásokat nyújtó vállalkozások Európai Központja partnereivel együtt. (European Centre of Employers and Enterprises providing Public Services and Services of general interest).

Az ernyőszervezet fontos szereplője az európai szintű társadalmi párbeszédnek. A Munkáltatók, Közszolgáltatók és Közérdekű Szolgáltatásokat nyújtó vállalkozások Európai Központja 1961-ben alakult meg. A CEEP székhelye Brüsszel, de nemzeti képviselete van minden teljes jogú tagállamban. Hazánkban a Stratégiai és Közszolgáltató Társaságok Országos Szövetsége (STRASZTOSZ) látja el ezt a feladatot. A szociális szolgáltatások terén ugyanakkor a munkáltatói, fenntartói oldalon a kulcsszereplők a helyi önkormányzatok. Szövetségünk minden fórumon, szinten és eszközzel az önkormányzatok fejlesztését támogatja, ezért is kapcsolódtunk a nemzetközi munkába.

EU Régiók Bizottsága: 2020. január 2-án kaptuk az értesítést a Miniszterelnökségtől, amelyben utólagosan tájékoztatják szövetségünket a Régiók Bizottsága Nemzeti Delegáció új összetételéről. A jelölési eljárásból ismételten kihagyta a kormány az önkormányzati szövetségeket, amely nem áll összhangban a Régiók Bizottsága elveivel. A Kormány 1791/2019. (XII. 23.) Korm. határozata az Európai Unió Régiók Bizottsága Nemzeti Delegáció tagjainak és póttagjainak jelöléséről a következőket tartalmazza:

A Kormány a helyi és regionális érdekek Európai Unióban történő képviselete biztosítására a Régiók Bizottsága Nemzeti Delegáció tagjainak és póttagjainak sorába a következő személyeket jelöli:

a) Teljes jogú tagként vesz részt a Régiók Bizottsága munkájában:

aa) **dr. Bóka István**, Balatonfüred Város Önkormányzatának polgármestere,

ab) **Hegedűs Barbara Szilvia**, Veszprém Megyei Jogú Város Önkormányzatának képviselője,

ac) **Horváth Jácint**, Nagykanizsa Megyei Jogú Város Önkormányzatának képviselője,

ad) **Karácsony János Ádám**, Tahitótfalu Község Önkormányzatának képviselője,

ae) **dr. Kóbor József**, Pécs Megyei Jogú Város Önkormányzatának képviselője,

af ) **Kovács Lajos**, Budapest Főváros XII. kerületi Önkormányzat képviselője,

ag) **Magyar Anna**, a Csongrád Megyei Közgyűlés tagja,

ah) **Majthényi László**, a Vas Megyei Közgyűlés elnöke,

ai) **Ribányi József**, a Tolna Megyei Közgyűlés tagja,

aj) **Schwarcz-Kiefer Patrik**, a Baranya Megyei Közgyűlés tagja,

ak) **Seszták Oszkár**, a Szabolcs-Szatmár-Bereg Megyei Közgyűlés elnöke,

al) **Tüttő Kata**, Budapest Fővárosi Önkormányzat Közgyűlés főpolgármester-helyettese.

b) Póttagként vesz rész a Régiók Bizottsága munkájában:

ba) **Bánné dr. Gál Boglárka**, a Borsod-Abaúj-Zemplén Megyei Közgyűlés elnöke,

bb) **Kiss Attila**, Hajdúböszörmény Város Önkormányzatának polgármestere,

bc) **dr. Konczer Erik**, a Komárom-Esztergom Megyei Közgyűlés tagja,

bd) **Kovács Raymund**, Budapest Főváros XVI. Kerületi Önkormányzat képviselője,

be) **Mirkóczki Ádám**, Eger Megyei Jogú Város Önkormányzatának polgármestere,

bf) **Németh Zoltán**, a Győr-Moson-Sopron Megyei Közgyűlés elnöke,

bg) **dr. Pál Attila**, a Zala Megyei Közgyűlés tagja,

bh) **dr. Simon Gábor**, Miskolc Megyei Jogú Város Önkormányzatának képviselője,

bi) **Skuczi Nándor**, a Nógrád Megyei Önkormányzat Közgyűlésének elnöke,

bj) **Szabó Róbert**, a Heves Megyei Közgyűlés alelnöke,

bk) **Temerini Ferenc**, Soltvadkert Város Önkormányzatának polgármestere,

bl) **dr. Vántsa Botond**, Szigetszentmiklós Város Önkormányzatának képviselője.

Szövetségünk felvette a kapcsolatot a delegáció vezetőjével, Ribányi Józseffel az önkormányzati érdekek összehangolása érdekében a nemzetközi színtéren.

Számos bilaterális együttműködési kezdeményezés érkezett Szövetségünkhöz, amelyekben a forráshiány akadályozta Szövetségünk részvételét. Ugyanakkor rendelkezésre álló forrásra nem sikerült pályázni a Szlovák Önkormányzati Szövetséggel (ZMOS) a Szlovákia-Magyarország Interreg program keretében, mivel a szlovák testvérszervezet menedzsmentje túlterhelt.

A Szövetségünk tovább erősítette már meglévő pozícióját a nemzetközi és európai önkormányzati érdekvédelmi szektorban. A jövőben még nagyobb hangsúlyt fektet majd az európai és nemzetközi szintű érdekérvényesítésre, valamint törekszik arra, hogy külföldi tapasztalatcserére irányuló tanulmányútjai, kiadványai, találkozói, értekezletei körét tagsága számára növelje.

1. **A Polgármester Akadémia képzései**

A beszámolási időszakban két alkalommal – **2019. június 26-án és 2019. július 10-én –** került sor az **Eredményes közszereplés, hatékony kommunikáció – finisben a polgármesterek** elnevezésű egynapos szuper-intenzív, személyes képességfejlesztésre épülő workshopra a TÖOSZ vezető trénere, **Iványiné Szabó Andrea** vezetésével. A résztvevők az alábbi kérdésekre kaptak válaszokat, miközben egyéni megoldásokat is formáltak:

* **Hogyan** legyek sikeresebb közszereplő?
* **Hogyan** tervezzem meg a kommunikációs stratégiámat?
* **Hogyan** törekedjek a párbeszédre?
* **Hogyan** kezeljem a konfliktusos, nehéz helyzeteket?

A műhelymunka kiscsoportos formában zajlott – 9 fővel – amely garantálta a személyes elsajátítás lehetőségét.

**Közbeszerzési workshop**

A közbeszerzésekről szóló 2015. évi CXLIII. törvény a novemberi módosítás óta több lépcsőben változott meg, illetve fog még változni jelentősen 2020. február 1-től. A módosítás leginkább a nemzeti eljárásrendet érinti. **Dr. Hubai Ágnes** ügyvéd, felelős akkreditált közbeszerzési tanácsadó, a TÖOSZ szakértője **2020. február 13-án és március 3-án a TÖOSZ Információs és Koordinációs Központjában** megrendezett **közbeszerzési workshop keretében ismertette** a jogszabályi változásokat, bemutatásra kerültek a Közbeszerzési Döntőbizottság azon határozatai is, amelyek jelentős hatással vannak a joggyakorlatra, különösen az EKR használatához kapcsolódó döntések. Mindezek mellett röviden ismertetésre kerültek a dinamikus beszerzési rendszer alkalmazásának gyakorlati tapasztalatai is, amelyek számos beszerzés tekintetében könnyíthetik meg az önkormányzatok munkáját. A workshop  hasznos információt nyújtott a szép számban megjelent, egyrészt a közbeszerzéssel foglalkozó, valamint az eljárásokban egyéb módon érintett szakembereknek, előkészítő, döntéshozó, bírálóbizottsági tagoknak.

1. **Tervezetek véleményezése**

Szövetségünk érdekképviseleti tevékenységének továbbra is egyik fontos területe a központi jogszabályok és kormányzati intézkedések előzetes véleményezése, illetve önkormányzati szempontú minősítése, értékelése. A TÖOSZ Elnöksége és tisztségviselői által képviselt álláspontok minden esetben az önkormányzati érdekek védelme, a hatályos jogszabályok érvényesítése és a jogállamiság megerősítése érdekében fogalmazódtak meg.

A beszámolási időszakban is jelentős számú törvény, rendelet született, illetve módosult, amely érintette az önkormányzatokat. A Szövetségünknek véleményezésre megküldött jogszabálytervezeteket minden esetben megküldjük a kibővített Elnökség tagjainak véleményüket, észrevételeiket kérve. A Kormány által előterjesztett jogszabálytervezetek esetén továbbra is nagyon kevés idő állt rendelkezésre a vélemények begyűjtésére, összegzésére és közlésére. Ennél csak azok az esetek okoztak nehezebb helyzetet, amikor parlamenti képviselők egyéni képviselői indítványaként kerültek be az Országgyűlésbe a javaslatok. Ennek következtében már csak az országgyűlési tárgyalási szakaszban nyílt lehetőség, elsődlegesen a nyilvánosság igénybevételével kifejteni a TÖOSZ álláspontját.

Következetes és szakmai munka eredményeképpen több ízben sikerült változtatni a törvénytervezeteken és rendelettervezeteken, illetve módosíttatni a már elfogadott törvényen. A nehézségek ellenére az önkormányzati szféra egészét érintő nagyjelentőségű készülő törvények kapcsán igyekeztünk álláspontunkat részletesen, szakmai érvekkel megalapozni, és álláspontunkat érvényesíteni.

A leglényegesebb törvényjavaslatok tárgyában, a döntések befolyásolása céljából az elnökségi állásfoglalásokat rendszeresen megküldtük az érintett minisztériumoknak, valamint az írott és elektronikus médiának. A sajtó támogató szerepe a véleményezési szakaszban jelentős és eredményes volt.

A TÖOSZ továbbra is szorgalmazza az önkormányzati köztisztviselők béremelését, együttműködve a Magyar Faluszövetséggel, a Magyar Önkormányzatok Szövetségével, a Kisvárosi Önkormányzatok Országos Érdekszövetségével, a Községek és Kistelepülések Országos Önkormányzati Szövetségével és a Magyar Köztisztviselők, Közalkalmazottak és Közszolgálati Dolgozók Szakszervezetével. Sajnos azonban a Kormánnyal való tárgyalások ezidáig nem vezettek eredményre.

A következetes, szakmailag megalapozott szövetségi vélemények kitartó képviselete, ha gyakran nem is látványosan, de segítik az önkormányzati érdekek érvényesítését.

**Összességében a TÖOSZ és szervei az elmúlt beszámolási időszakban tovább erősítették az önkormányzatok érdekképviseletét és érdekérvényesítő képességét, törekedtek az önkormányzati szolgáltatások körének bővítésére.**



****

**Schmidt Jenő**

**TÖOSZ elnök**

**Melléklet:** A TÖOSZ-tag települések és lakosságszáma és aránya megyénként

**Melléklet**

**Magyarország településszámának és lakosságának megoszlása a tagság szerint – megyénként**

**II/A napirend**

**(2020. március 1.)**

|  |  |  |  |  |  |
| --- | --- | --- | --- | --- | --- |
| **Megye** | **Település** | **TÖOSZ-tag** | **%** | **lakosság-szám** | **%** |
| Baranya megye | 301 | 97 | 32,23% | 58 879 | 15,40% |
| Bács-Kiskun megye | 119 | 49 | 41,18% | 125 718 | 24,09% |
| Békés megye | 75 | 48 | 64,00% | 125 114 | 35,75% |
| Borsod-Abaúj-Zemplén megye | 358 | 203 | 56,70% | 236 077 | 34,92% |
| Csongrád megye | 60 | 37 | 61,67% | 152 559 | 37,14% |
| Fejér megye | 108 | 61 | 56,48% | 130 644 | 30,62% |
| Győr-Moson-Sopron megye | 183 | 95 | 51,91% | 129 575 | 28,47% |
| Hajdú-Bihar megye | 82 | 45 | 54,88% | 142 610 | 26,26% |
| Heves megye | 121 | 67 | 55,37% | 127 117 | 42,25% |
| Jász-Nagykun-Szolnok megye | 78 | 22 | 28,21% | 46 450 | 12,21% |
| Komárom-Esztergom megye | 76 | 48 | 63,16% | 106 722 | 34,59% |
| Nógrád megye | 131 | 78 | 59,54% | 71 507 | 36,59% |
| Pest megye | 187 | 83 | 44,39% | 478 594 | 36,66% |
| Somogy megye | 246 | 138 | 56,10% | 139 893 | 44,25% |
| Szabolcs-Szatmár-Bereg megye | 229 | 91 | 39,74% | 201 684 | 34,84% |
| Tolna megye | 109 | 44 | 40,37% | 58 209 | 25,82% |
| Vas megye | 216 | 124 | 57,41% | 84 731 | 33,52% |
| Veszprém megye | 217 | 126 | 58,06% | 272 351 | 77,64% |
| Zala megye | 258 | 155 | 60,08% | 102 426 | 36,81% |
| Budapest | 24 | 2 | 8,33% | 194161 | 11,51% |
| ***Összesen:*** | ***3178*** | ***1613*** | ***50,76%*** | ***2985021*** | ***30,01%*** |