# TELEPÜLÉSI ÖNKORMÁNYZATOK ORSZÁGOS SZÖVETSÉGE

HUNGARIAN NATIONAL ASSOCIATION OF LOCAL AUTHORITIES

# 1071 Budapest, Damjanich utca 44. III/1., 1406 Budapest 76., Pf. 50.

**Google Maps**: TÖOSZ

# Titkárság:

# E-mail: [toosz@toosz.hu](mailto:toosz@toosz.hu)

**Telefon:** +36 1 322 7407, +36 1 322 6673

**Honlap**: [www.toosz.hu](http://www.toosz.hu) **Forró-Drót szolgálat:** +36 1 321 2496 **Jogi ügyek** +36 1 321 2497

Szám: 2-5/2020.

Budapest, 2020. március 11.

**A TÖOSZ 2019. évi zárszámadása**

**(Előterjesztés a Küldöttgyűlés 2020. március 31-ei ülésére)**

**II/B. napirend**

**Tisztelt Küldöttgyűlés!**

A TÖOSZ életében a 2019. esztendő költségvetési szempontból az előző évhez képest lényegesen bizonytalanabbnak tekinthető, tekintettel arra, hogy a 2019-es év folyamán nem nyertünk el nagyobb pályázatokat. Ugyanakkor a rendelkezésre álló pénzügyi eszközeit 2019-ben is nagyon jól használta fel a TÖOSZ.

A költségvetés szerint a TÖOSZ 2019. évi működését alapvetően a tagdíjakon kívül a pályázati forrásokból terveztük biztosítani. Sajnos 2019-ben csak a LÖGY pályázatok segítették a TÖOSZ működését

**BEVÉTELEK**

A bevételek az előirányzathoz képest 116,73 %-ra teljesültek, ami annak az eredménye, hogy 2019 év folyamán sikeresen tudtuk beszedni tagdíjkintlévőségünket és minden rendezvényünket, amit szerveztük pozitív eredménnyel zártuk. Mind az alaptevékenység, mind a pályázati tevékenység bevétele magasabb volt, mint a tervezett összeg.

**Pályázati bevételek** és **egyéb céltámogatások** részletezése:

# 3.000 eFt EMMI Vidékfejlesztési Államtitkárság LÖGY programra

# 4.000 eFt ITM támogatás LÖGY programra

# 6.000 eFt BM támogatás LÖGY programra

# 4.739 eFt COE támogatás LÖGY programra

# 10.500 eFt BM Nemzetközi Közös Alapból CEMR tagdíjra

# 600 eFt GP Consulting Kft. támogatás TÖOSZ megyei polgármesteri fórumokhoz

# 300 eFt Generali Alapkezelő támogatás TÖOSZ megyei polgármesteri fórumokhoz

A tagdíj bevételek: a 2019. évre kiszámlázott tagdíjból befolyt 71.227 eFt, jelentős, de elmaradt a ténylegesen kiszámlázott 73.949 eFt összegtől, így a 2019. éves tagdíjhátralék 2.722 eFt. A TÖOSZ Titkárság folytatta az évek során felhalmozott tagdíjhátralékok behajtását, melynek eredményeként 2019. évben összesen 4.900 eFt hátralék folyt be.

**Fordulónapi tagdíjhátralékok** *(Összehasonlító adat – tagdíjhátralékok*

(2019. december 31-én)**:** *2018. december 31-én:*

2019. évi hátralék: 2.722 eFt ------

2018. évi hátralék 1.933 eFt *2018. évi hátralék: 3.153 eFt*

2017. évi hátralék: 728 eFt *2017. évi hátralék: 1.364 eFt*

2016. évi hátralék: 682 eFt*2016. évi hátralék: 1.474 eFt*

2015. évi hátralék: 508 eFt *2015. évi hátralék: 1.611 eFt*

2014. évi hátralék: 338 eFt *2014. évi hátralék: 897 eFt*

2013. évi hátralék: 557 eFt*2013. évi hátralék: 1.146 eFt)*

**Hirdetés és egyéb vevőtartozások:**

2015. évi

1661/2015 számla Euro Folder Kft50.000,- **Ft** (2018-ban nem folyt be),

2016. évi

6/2016 számla Euro Folder Kft50.000,- **Ft** (2018-ban nem folyt be),

illetve 2018-as és 2019-es vevő számlák, a mellékelt folyószámla szerint.

**KIADÁSOK**

A kiadások a költségvetéshez képest összességében 106,85 %-ra teljesültek. A kiadási többlet alapvető oka hogy az év elején még nem ismert pályázati és alaptevékenység költségeiket nem terveztük be a bizonytalansága miatt A titkárság működési költségei nagyságrendileg a tervek szerint alakultak.

A pénzforgalmi kimutatásban szereplő függő kiegyenlítő bevételek és kiadások a teljesítményszemléletű könyvelés és a pénzforgalmi adatok közötti különbségek elszámolását hidalják át, amelyek tartalmaznak

* előlegeket,
* tárgyévre vonatkozó, de csak 2020-ban kifizetett adókat, járulékokat,
* kiszámlázott, de még be nem folyt követeléseket,
* tárgyévben kiszámlázott, de csak 2020-ben befolyt követeléseket stb.

Az előterjesztést a TÖOSZ Elnöksége és Felügyelő Bizottsága 2020. március 10-ei ülésén fogadta el.

Kérjük a Tisztelt Küldöttgyűlést, hogy előterjesztésünket vitassa meg és fogadja el a szükséges határozatot.

**Határozati javaslat**

**……../2020. (III. 31.) számú küldöttgyűlési határozat**

A Küldöttgyűlés a Települési Önkormányzatok Országos Szövetsége 2019. évi zárszámadásáról szóló jelentést:

- 129.088 eFt, azaz egyszázhuszonkilencezer-nyolcvannyolc ezer forint bevételi főösszeggel,

- 117.202 eFt, azaz egyszáztizenhétezer-kettőszázkettő ezer forint kiadási főösszeggel fogadja el.

Határidő: azonnal

Felelős: TÖOSZ elnöke és TÖOSZ főtitkára

Mellékletek:

2019. évi bevételek és kiadások alakulása és pénzforgalmi adatok

Vevő folyószámla 2019.12.31-i állapot alapján

******Önkormányzati üdvözlettel:**



**Schmidt Jenő**

**TÖOSZ elnök**